Coba ceritain soal Willem Einthoven dalam bahasa jawa

Willem Einthoven yaiku penemu Electrocardiogra (ECG). ECG yaiku piranti kanggo ngukur owah-owahan listrik. Wiiem Einthove yaiku wong Walanda kang lair ing Indonésia, yaiku ing kutha Semarang, Jawa Tengah, taun 1860. Sepuluh taun candhaké dhèwèké ngalih ana ing Walanda lan manggon ana ing Utrech. Dhèwèké sekolah ana ing Leiden University nganti éntuk Ph.D lan gelar professor ing almamatere mau. Dhèwèké uga mulang ana ing universitas mau kang nganti saiki isih tetep misuwur. Einthoven yaiku ahli medis kang seneng babagan fisika. Akèh piranti kang wis digawé, mligi kang ana gegayuhane karo fisiologis. Taun 1903, dhèwèké nemu string galvanometer, sawijining piranti kang bisa obah amarga owah-owahan arus listrik ing jero awak. Piranti iki sensitif banget mula nganti bisa deteksi getaran listrik kang cilik. Kanthi ngerteni getaran listrik kang ana ing jantung, kabèh lelara bisa dideteksi mula bisa ditambani. Kerusakan jantung bisa dimonitor déning para dhokter.

Sadurungé ana piranti utawa piranti iki, dhokter nggunakaké  piranti wujud kolom merkuri kang bisa munggah mudun miturut owah-owahan arus listrik. Nanging, para dhokter kangelan ngukur owah-owahan listrik kanthi pas. Apa manèh wektu kang diunakake kanggo ngitung relative kang suwé mula kurang efektif. Ing taun 1927 dhèwèké tinggal donya nalika umur 67 taun.